
התיאור נוצר באופן אוטומטי]






תאריך: 02 ביולי 2024




לכבוד									
מר אדמון בן ליש מנהל א. רכב
משרד התחבורה 
באמצעות מייל   amuta@busil.co.il


שלום רב,

הנדון: תיקון (מספר 3) לתקנות התעבורה, התשפ"ד-2023

כידוע, ביום 3 בדצמבר 2023 פורסם ברשומות תיקון (מספר 3) לתקנות התעבורה, התשפ"ד-2023 (להלן – התיקון), כך שבעל רישיון נהיגה D1 רשאי לנהוג באוטובוס זעיר מעל 16 מקומות ישיבה (בנוסף לנהג).
התיקון האמור יצר בשוק בכלל, ובשוק ההיסעים בפרט, בלבול בנוגע לפרשנותו ולמקרים הנכללים בחובו.

כך למשל, באחד המקרים, כמפורט בפנייתנו במייל מיום 15 במאי 2024, קציני בטיחות של חברת הסעות מסוימת לא אפשרו לנהגים בעלי רישיון נהיגה D1 לנהוג ברכב בעל 19 מקומות ישיבה (כגון אוטובוס זעיר) מהסיבה שברישיון הרכב נרשם "אוטובוס" ולא "אוטובוס זעיר". כל ניסיון להסביר לאותו קצין בטיחות כי הרציונל של התיקון הוא לאפשר לנהג אוטובוס זעיר שהיה מורשה עד כה לנהוג ברכב בעל 16 מקומות ישיבה לנהוג גם ברכב בעל 19 מקומות ישיבה (שכן אנשי המקצוע במשרד התחבורה הגיעו לכלל מסקנה שאין הבדל מהותי בנהיגה בין 2 סוגי הרכבים) עלו בתוהו.
במקרה אחר, נוצר אבסורד לפיו נהג מונית, בעל רישיון נהיגה D1 רשאי לנהוג ברכב בכל יותר מ-16 מקומות ישיבה (לפי תקנה 184(א) לתקנות התעבורה, התשכ"א-1961), אך נהג בעל רישיון 
נהיגה D2 הרשאי לנהוג באוטובוס זעיר אינו רשאי להסיע יותר מ-16 נוסעים. 

להבנתנו, לא זו הייתה מטרת התיקון אותו הוביל הארגון יחד עמכם – המטרה הייתה לאפשר לכל נהג רכב המסיע 16 נוסעים להסיע 19 נוסעים מבלי לעבור דרך חתחתים של קבלת רישיון נהיגה חדש על כל הכרוך בכך.
נודה לתיאום פגישה דחופה לבחינת דרכי הפתרון האופטימליים לדנן.

בברכה,
דודי גיל, מנכ"ל
ארגון חברות ההסעה בישראל

